PATVIRTINTA

Kupiškio vaikų lopšelio-darželio „Obelėlė“

direktoriaus 2017 m. rugsėjo 7 d.

įsakymu Nr. P-32

**SANDĖLININKO**

**PAREIGYBĖS** **APRAŠYMAS** **NR. 15.**

**I SKYRIUS**

**PAREIGYBĖ**

1. Kupiškio vaikų lopšelio darželio „Obelėlė“ (toliau – darželis) sandėlininko pareigybė priskiriama kvalifikuotų darbuotojų grupei.

2. Pareigybės lygis – C.

3. Kupiškio vaikų lopšelio-darželio „Obelėlė“ sandėlininkas (toliau – Darbuotojas) organizuoja maisto sandėlio darbą.

**II SKYRIUS**

**SPECIALŪS** **REIKALAVIMAI** **ŠIAS** **PAREIGAS** **EINANČIAM** **DARBUOTOJUI**

4. Darbuotojas, einantis šias pareigas, turi atitikti šiuos specialius reikalavimus:

4.1. ne žemesnis kaip vidurinis išsilavinimas;

4.2. analogiška darbo patirtis;

4.3. žinoti įrengimų, virtuvės inventoriaus, indų, taros paskirtį, priežiūros ir naudojimo taisykles;

4.4. žinoti įvairių maisto gaminimo įrengimų racionalų ir saugų darbo režimą; geros higienos praktikos taisykles;

4.5. žinoti ir laikytis maisto produktų sandėliavimo ir maisto saugojimo taisyklių;

4.6. žinoti ir laikytis svarstyklių, šaldymo ir šildymo įrenginių saugaus eksploatavimo taisyklių;

4.7. žinoti valgiaraščio sudarymo taisykles;

4.8. mokėti sudaryti maisto prekių ir žaliavų užsakymą;

4.9. mokėti teisingai įforminti maisto prekių ir žaliavų priėmimo-išdavimo dokumentus; vykdyti materialinių vertybių apskaitą;

5. Darbuotojas privalo būti nepriekaištingos reputacijos.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

 6. Šias pareigas einantis Darbuotojas vykdo šias funkcijas:

6.1. atsako už virtuvės, maisto išdavimo, pagalbinių patalpų, įrangos, indų, inventoriaus, įrankių atitikimą higienos normoms ir savalaikį jų atnaujinimą, saugos darbe, priešgaisrinės apsaugos ir kitų maitinimo įmonei keliamų reikalavimų laikymąsi;

6.2. rūpinasi savalaikiu virtuvės ir pagalbinių patalpų valymu ir remontu pagal saugos darbe, priešgaisrinės saugos ir higienos reikalavimus, rūpinasi įrenginių techniniu stoviu, informuoja apie gedimus direktorių;

6.3. atsako už tai, kad virtuvės, sandėlio patalpos, įrengimai, indai ir įrankiai būtų plaunami ir dezinfekuojami tik specialiomis leistinomis medžiagomis ir priemonėmis;

6.4. užsako prekes, rūpinasi jų priėmimu, laikymu, sandėliavimu, išdavimu, rūpinasi savalaike deratizacija ir dezinfekcija;

6.5. užtikrina, kad gamyboje būtų naudojamos tik žaliavos ir maisto prekės, atitinkančios jų kokybę reglamentuojančių dokumentų reikalavimus;

6.6. pildo geros higienos praktikos viešojo maitinimo įmonėse žurnalus;

6.7. išduoda kokybiškus ir reikiamo svorio produktus iš maisto sandėlio, laikosi maisto produktų realizacijos terminų, garantuoja maisto saugą ir kokybę nurodytomis laikymo sąlygomis;

6.8. užtikrina švarą ir tvarką sandėliuose ir pagalbinėse patalpose;

 6.9. užtikrina racionalų ir taupų turto naudojimą;

 6.10. įtaręs ar pastebėjęs žodines, fizines, socialines patyčias, smurtą, imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja darželio administraciją;

 6.11. atlieka kitas funkcijas, nustatytas darželio tvarkos taisyklėse ir Lietuvos Respublikos teisės aktuose.

 7. Darbuotojas už savo pareigų netinkamą vykdymą atsako Lietuvos Respublikos teisės aktų nustatyta tvarka.

 8. Darbuotojas yra tiesiogiai pavaldus darželio direktoriui.

\_\_\_\_\_\_\_\_\_\_\_\_\_\_\_\_\_\_\_